মহান আল্লাহতায়ালা ইসলামের কোন বিজয়ই নির্বাচনি বুথে দাঁড়িয়ে স্রেফ ভোটদানের সামান্য মেহনতের মধ্যে রাখেননি। জান্নাতের অনন্ত অসীম কালের কল্যাণটি জান ও মালের অনেক কোরবানী দিয়ে কিনতে হয়।সেরূপ উচ্চ মূল্যে কিনতে হয়েছে নবীজী (সাঃ)র মহান সাহাবাদেরও।এটিই ইসলামের ইতিহাস। ইখওয়ানুল মুসলিমীনের নেতাকর্মীদেরও আজ সে অনিবার্য কোরবানীটিই দিতে হচ্ছে। তবে সে কোরবানী পেশের পরীক্ষায় মিশরের ইসলামপন্থিরা শুধু একা নয়,বাংলাদেশসহ সকল মুসলিম দেশের ইসলামপন্থিরা। সর্বত্র মহান আল্লাহর একই স্ট্রাটেজী। তাছাড়া ইসলামি রাষ্ট্রের নিয়ামতটি তো বিশাল। ফলবান গাছ জন্মাতে হলেও তার পিছনে মেহনত চাই। অর্থ ও শ্রমের কোরবানি চাই। ভোট দানে তো সে মেহনতটুকুও হয় না। অথচ পৃথিবী পৃষ্টে মহান আল্লাহর শ্রেষ্ঠ নিয়ামত হলো ইসলামি রাষ্ট্র। এ শ্রেষ্ঠ নেয়ামতটি শুধু একটি ভোটদানের সামান্য মেহনতে অর্জিত হবে সেটি ভাবাই তো ইসলামের ইতিহাস নিয়ে প্রকট মুর্খতা। অথচ এমন রাষ্ট্রের প্রতিষ্ঠার অনিবার্য হলো আল্লাহর নিজের বিনিয়োগ। এবং সেটি তো জোটে ঈমানদারদের নিজেদের জানমালের বিনিয়োগের পর। ইসলামি রাষ্ট্রের পাহারাদারিতে একটি মুহর্ত ব্যয় করাও সারা রাতের নফল নামাযের চেয়ে শ্রেষ্ঠ। -(হাদীস)।এবং সে রাষ্ট্রের প্রতিষ্ঠার কাজ তো আরো পবিত্র। সে কাজে প্রতিটি প্রচেষ্ঠাই তো জিহাদ। এবং সে জিহাদের উপর তো কোন ইবাদত নেই। আল্লাহতায়ালা একমাত্র সে জিহাদে প্রাণদানকারি শহীদদের জন্যই বিনা হিসাবে জান্নাতের দরজা খুলে দেন। এমন শহীদদের কেউ মারা যায় না,বরং মৃত্যুহীন প্রাণ পায়। পবিত্র কোরআনে মহান আল্লাহতায়ালা তাদের মৃত বলতে কঠোর ভাবে নিষেধ করেছেন। তিনি তো তাদেরকে পানাহার দিয়ে থাকেন। নামায-রোযা,হজ-যাকাতের ন্যায় সকল ইবাদতের লক্ষ্য তো মু’মিনের জীবনে সে জিহাদের সামর্থ সৃষ্টি করা।ইবাদত কতটা সফল হচ্ছে তার বিচার তো হয় জিহাদে যোগ দানের সে সামর্থ থেকে। মুনাফিকের সে সামর্থ থাকে না বলেই সে মুনাফিক।